PATVIRTINTA

Butrimonių pagrindinės mokyklos direktoriaus

2019 m. rugpjūčio d.įsakymu Nr. V1-

**BUTRIMONIŲ PAGRINDINĖS MOKYKLOS**

**2019-2020 MOKSLO METŲ**

**PRADINIO IR PAGRINDINIO UGDYMO PROGRAMŲ**

**UGDYMO PLANAS**

1. **SKYRIUS**

**BENDROSIOS NUOSTATOS**

1. Butrimonių pagrindinės mokyklos (toliau – Mokykla) 2019-2020 m. m.pradinio ir pagrindinio ugdymo programų ugdymo planas (toliau – Ugdymo planas) reglamentuoja pradinio ir pagrindinio ugdymo programų įgyvendinimą ir su šiomis programomis susijusių neformaliojo vaikų švietimo programų įgyvendinimą. Ugdymo planas parengtas vadovaujantis Bendraisiais ugdymo planais ir kitais teisės aktais.

2. Ugdymo plano tikslas - sudarant galimybes patenkinti saviraiškos poreikius, plėtojant mokyklos bendruomenės bendradarbiavimo kultūrą, saugant bei formuojant mokyklos tradicijas teikti kokybišką bendrąjį ugdymą ir vykdyti mokinių poreikius atitinkančią neformaliojo švietimo veiklą.

3. Ugdymo plano uždaviniai:

3.1. nustatyti optimalų pamokų skaičių pradinio ir pagrindinio ugdymo programoms įgyvendinti~~;~~

3.2. užtikrinti mokymosi pasiekimų gerinimą ir mokymosi pagalbos teikimą: suteikti pagalbą tiems mokiniams, kurių pasiekimai žemi arba aukščiausi, ilgesnį laiką nelankiusiems mokykloms, mokymosi sunkumų turintiems mokiniams;

3.3. kurti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto mokymosi;

3.4. vykdyti mokinių poreikius ir polinkius, mokyklos tradicijas atitinkančias neformaliojo švietimo programas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

4. Ugdymo organizavimas 1-4 ir 6-8 klasėse:

4.1. Mokslo metų pradžia 2019 m. rugsėjo 1 d., ugdymo proceso pradžia – 2019 m. rugsėjo 2 d.

4.1.1. Ugdymo proceso trukmė 1- 4 klasių mokiniams – 175 dienos, 5-8 klasių mokiniams – 185 ugdymo dienos.

4.1.2. Ugdymo proceso metu skiriamos atostogos :

|  |
| --- |
| 2019-2020 mokslo metai |
| Klasės | **Pradinis ugdymas** | **Pagrindinis ugdymas** |
| ą1 | č2 | ę3 | 4 | 5 | 76 |  7 | 8 |
| Rudens atostogos |  2019 m. spalio 28 d. - spalio 31 d. |
| Žiemos (Kalėdų) atostogos |  2019 m. gruodžio 23 d. – 2020 m. sausio 3 d. |
| Žiemos atostogos |  2020 m. vasario 24 d. – vasario 28 d. |
| Pavasario (Velykų) atostogos |  2020 m. balandžio 14 d. – balandžio 17 d. |
| Ugdymo proceso trukmė savaitėmis | 35 | 37 |
| Vasaros atostogos | 2020 m. birželio 10 d. – rugpjūčio 31 d. | 2020 m. birželio 25 d. - rugpjūčio 31 d.  |

 5. Oro temperatūrai esant 20 laipsnių šalčio ar žemesnei mokiniai į mokyklą gali nevykti. Šios dienos įskaičiuojamos į ugdymo dienų skaičių. Ugdymo procesas atvykusiems į mokyklą mokiniams vykdomas. Mokiniams, neatvykusiems į mokyklą, mokymuisi reikalinga informacija, skelbiama internetinėje svetainėje ir elektroniniame dienyne. Apie tai mokyklos bendruomenė informuojama internetinėje svetainėje <https://www.butrimoniupm.salcininkai.lm.lt> ir/ar elektroniniame dienyne [www.manodienynas.lt](http://www.manodienynas.lt); Šios dienos įskaičiuojamos į ugdymo dienų skaičių.

5.1. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus, ugdymo procesas koreguojamas ir organizuojamas kitose erdvėse. (II skyrius 2 skirsnis 11.7. punktas).

6. Mokyklos vadovas priima sprendimus dėl ugdymo proceso koregavimo paskelbus ekstremalią situaciją, keliančią pavojų mokinių gyvybei ar sveikatai.

**ANTRASIS SKIRSNIS**

**MOKYKLOS UGDYMO PLANO RENGIMAS, TURINIO FORMAVIMAS IR ĮGYVENDINIMAS**

7. Ugdymo planą parengė darbo grupė, patvirtinta 2019-06-04 direktoriaus įsakymu Nr. V1-53 ,,Dėl Butrimonių pagrindinės mokyklos 2019-2020 m. m. pradinio ir pagrindinio ugdymo plano projekto rengimo darbo grupės sudėties patvirtinimo“. Ugdymo planas aptartas su mokytojais, mokiniais, tėvais.

8. Rengiant mokyklos ugdymo planą remiamasi švietimo stebėsenos, mokyklos mokinių pasiekimų ir pažangos vertinimo ugdymo procese duomenimis, nacionalinių mokinių pasiekimų (standartizuotų testų ) grįžtamojo ryšio informacija, mokyklos veiklos įsivertinimo duomenimis:

8.1. Pagal gautus duomenis mokymosi pasiekimų gerinimas 1-4 ir 6-8 klasėje vykdomas pagal mokinių pasiekimų gerinimo planą (2018 m. sausio 6 d. direktoriaus įsakymas Nr. V1-1 ,,Dėl mokinių pasiekimų gerinimo plano patvirtinimo);

8.2. išnagrinėjus 6-8 klasių Nacionalinio mokinių pasiekimų patikrinimo rezultatus pildoma vaiko individualios pažangos anketa ,,Asmeninės pažangos stebėjimo lapas“;

8.3. Vykdomas konsultacijų grafiko koregavimas, pagal dalykus konkretizuojant konsultacijų temą ( pvz. matematika 6 klasei tekstinių uždavinių sprendimas, lietuvių kalba – teksto kūrimas);

8.4. skaitymo rezultatų gerinimas vykdomas pagal 2018 m. sausio 6 d. direktoriaus įsakymą Nr. V1-2 ,,Dėl Butrimonių pagrindinės mokyklos mokinių skaitymo ir rašymo gebėjimų ugdymo stiprinimo veiksmų plano patvirtinimo“.

9. Mokyklos ugdymo planas rengiamas vieneriems mokslo metams.

10.Mokykla, įgyvendindama mokyklos ugdymo turinį ugdymą organizuoja nustatytos trukmės nepertraukiamo mokymosi forma – pamoka**.** Pamokos per mokslo metus skirstomos kaip nurodoma 2019 m. balandžio 15 d. Lietuvos Respublikos švietimo, mokslo ir sporto ministro įsakyme Nr. V-413 ,,Dėl 2019-2020 ir 2020-2021 mokslo metų pradinio ugdymo programos bendrojo ugdymo plano patvirtinimo“ III skyriaus II skirsnio 27 punkte ir 2019 m. balandžio 15 d. Lietuvos Respublikos švietimo, mokslo ir sporto ministro įsakyme Nr. V-417,,Dėl 2019-2020 ir 2020-2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ II skyriaus III skirsnio 77 punkte;

10.1. Ugdymo procesas įgyvendinant pradinio ir pagrindinio ugdymo programas, suderinus su mokyklos taryba, skirstomas pusmečiais.

10.1.1. Pusmečių trukmė :

|  |  |  |
| --- | --- | --- |
| I pusmetis | 2019 m. rugsėjo 1 d. - 2020 m. sausio 31 d. d. | 1–8 klasės  |
| II pusmetis .   | 2020 m. kovo 2 d. – 2020 m. birželio 9 d. | 1-4 klasės |
| 2019 m. kovo 2 d. - birželio 23 d. | 6-8 klasės |

11. Formuojant ir įgyvendinant ugdymo turinį mokykloje priimti sprendimai:

11.1. siekiant mažinti mokymosi krūvius ir priartinti mokymąsi prie gyvenimo aktualijų, pasirinktų programų (toliau – Programos) integravimo būdų:

 11.1.1. į mokyklos ugdymo turinį integruojama Sveikatos ir lytiškumo bei rengimo šeimai ugdymo bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 ,,Dėl Sveikatos ir lytiškumo ugdymo bei rengimo šeimai ugdymo programos patvirtinimo“ (toliau- sveikatos programa). Kiekvienoje klasėje integruojama po 4 ugdymo temas, pagal patvirtintą planą:

 11.1.1.1. pradiniame ugdyme sveikatos programa integruojama į: pasaulio pažinimo, dailės, technologijų pamokas ir klasės valandėlių metu;

 11.1.1.2. pagrindiniame ugdyme sveikatos programa integruojama į: gamtos ir žmogaus, dorinio ugdymo (tikyba), kūno kultūros, technologijų, rusų kalbos, biologijos pamokas, klasės valandėlių metu ir neformalųjį švietimą;

11.2. Bendrųjų kompetencijų ir gyvenimo įgūdžių ugdymo integruojamų programų: „Mokymosi mokytis“, ,,Komunikavimo“, ,,Darnaus vystymosi“, ,,Kultūrinio sąmoningumo“ –pradiniame ugdyme integruotos į Bendrųjų programų turinį ir atskirai nevykdomos, pagrindiniame ugdyme integruojamos į visus dalykus, neformalųjį švietimą, klasių vadovų veiklą, projektinę veiklą;

11.3. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 pradiniame ugdyme (16 valandų per mokslo metus ) integruojama į: pasaulio pažinimo, matematikos, dailės ir technologijų, lietuvių kalbos pamokas, pagrindiniame ugdyme 8 klasėje mokoma kaip atskiro dalyko, o 6, 7 (18 val. per mokslo metus ) klasėse integruojama į gamtos ir žmogus, biologijos, chemijos, technologijų, fizinio ugdymo pamokas ir klasės valandėlių metu;

11.4. Alkoholio, tabako ir kitų psichiką veikiančių medžiagų prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK – 494 pradiniame ugdyme integruojama į: (6 val. per mokslo metus) į dorinio ugdymo, pasaulio pažinimo, dailės ir technologijų, fizinio ugdymo pamokas. 5-8 kl. (6 val. per mokslo metus) į dorinio ugdymo, gamtos, biologijos, chemijos, dailės, fizinio ugdymo pamokas bei klasės vadovų veiklą;

11.5. Etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 pagal temines sritis 1-4 kl. įgyvendinama integruojat po 4 temas per mokslo metus į lietuvių kalbos, dailės ir technologijų, muzikos, pasaulio pažinimo dalykų pamokas ir pažintinės veiklos (renginių) metu. 5-8 kl. etninės kultūros programa įgyvendinama per muzikos, dailės, istorijos, lietuvių kalbos, technologijų pamokas, neformaliojo švietimo užsiėmimuose, bei pažintinės veiklos (renginių) metu;

11.6. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72, pradiniame ugdyme temų integracija visų dalykų pamokose pagal 4 karjeros kompetencijas, mokslo metams 5 val., pagrindiniame ugdyme integruojamas į visų dalykų programų turinį, klasės valandėles 10 val. per mokslo metus;

11.7.Informacinių komunikacinių technologijų naudojimo kaip ugdymo priemonės pradinio ugdymo procese visų dalykų pamokose. (Supažindinti su kompiuterio sandara, pratinti dirbti Word, Paint ir kitomis programomis, naudotis skaičiuotuvu, laikrodžiu, interneto teikiamomis galimybėmis);

11.8**.** Informacinio raštingumo ugdymas pradinio ir pagrindinio ugdymo procese vykdomas klasių valandėlių ir neformaliojo ugdymo metu (mokymas, kaip susirasti informaciją įvairiuose šaltiniuose ,mokymas atsirinkti informaciją, saugiai elgtis virtualioje aplinkoje, teikti informaciją apie save) 1-4 ir 6-8 klasėse 5 valandos per mokslo metus;

11.9. ,,Įveikiame kartu“ emocinių sunkumų įveikimo ir socialinių gebėjimų ugdymo programa įgyvendinama 1-2 klasėje klasės valandėlių metu;

 11.10. ,,Obuolio draugai“ emocinių sunkumų įveikimo ir socialinių gebėjimų ugdymo programa įgyvendinama 3-4 klasėje klasės valandėlių metu;

 11.11. ,,Paauglystės kryžkelės“ socialinių ir emocinių kompetencijų Lions Quest programa įgyvendinama 6-8 klasėse neformaliojo ugdymo metu, skiriant 1 val. per savaitę;

 11.12 Mokinių mokymosi pasiekimų ir pažangos vertinimas vyksta vadovaujantisButrimonių pagrindinės mokyklos mokinių pažangos ir pasiekimų vertinimo aprašu, patvirtintu Butrimonių pagrindinės mokyklos direktoriaus 2014 m. birželio 26 d. įsakymu Nr. V-91 ,,Dėl Butrimonių pagrindinės mokyklos mokinių pažangos ir pasiekimų vertinimo aprašo patvirtinimo“.;

11.13. Integruotų pamokų organizavimo:

 11.13.1. Integruotos pamokos numatomos dalykų mokytojų ilgalaikiuose planuose:

11.13.2. dalykų mokytojai suderinę tarpusavyje savo ilgalaikius planus organizuoja po 3 pamokas per mokslo metus;

 11.13.3. Integruotų pamokų turinys įrašomas abiejų dalykų apskaitai skirtuose elektroninio

dienyno puslapiuose;

11.14. Bendrų lietuvių kalbos ugdymo reikalavimų mokykloje:

11.14.1. skaitymo, rašymo, kalbėjimo, skaičiavimo ir skaitmeninių gebėjimų ugdymo per visų dalykų pamokas, įgyvendinant pagrindinio ugdymo programos pirmąją dalį, (2017 m. rugpjūčio 29 d. direktoriaus įsakymas Nr. V1-57 ,,Dėl Butrimonių pagrindinės mokyklos bendrųjų lietuvių kalbos ir skaitymo, rašymo, kalbėjimo, skaičiavimo ir skaitmeninių gebėjimų ugdymo per visų dalykų pamokas reikalavimų mokykloje“);

11.15. Socialinės - pilietinės veiklos organizavimo mokantis pagal pagrindinio ugdymo programos 1 dalį. Socialinė - pilietinė veikla mokykloje organizuojama vadovaujantis Švietimo ir mokslo ministerijos 2007 m. rugpjūčio mėn. 21 d. rašte Nr. SR-12-05-69 pateiktomis rekomendacijomis ir pagal mokykloje patvirtintą socialinės pilietinės - veiklos organizavimo tvarkos aprašą (2017 m. rugpjūčio 29 d. direktoriaus įsakymas Nr. V1-60 ,,Dėl Butrimonių pagrindinės mokyklos 5-10 klasių mokinių socialinės –pilietinės veiklos organizavimo tvarkos aprašo patvirtinimo“;

11.16. Pažintinės ir kultūrinės, meninės, sportinės, projektinės veiklos organizavimo yra mokyklos ugdymo turinio dalis. Veikla organizuojama nuosekliai per mokslo metus, skiriant 60 pamokų pagal patvirtintą pažintinių kultūrinių veiklų organizavimo tvarkos aprašą, (2017 m. rugpjūčio 29 d. direktoriaus įsakymas Nr. V1-59 ,,Dėl mokinių pažintinės, kultūrinės, meninės, sportinės, projektinės veiklos organizavimo tvarkos aprašo patvirtinimo“);

11.17. Mokymosi sąlygų sudarymo ne tik klasėje, bet ir kitose aplinkose( gamtoje, kultūros įstaigose, įmonėse įstaigose, su kuriomis pasirašytos bendradarbiavimo sutartys, atsižvelgiant į pamokai iškeltus ugdomuosius (mokomuosius) tikslus.) Mokytojas, planuodamas ugdymo procesą, teminiuose pamokų planuose numato pamokas kitose ugdymo erdvėse (3 pamokos kiekvienai klasei(grupei) per mokslo metus);

11.18. švietimo pagalbos teikimas vykdomas organizuojamas vadovaujantis 2017 m. rugpjūčio 29 d. direktoriaus įsakymu Nr. V1-62 ,,Dėl Butrimonių pagrindinės mokyklos švietimo pagalbos mokiniui teikimo tvarkos aprašo patvirtinimo“**;**

11.19. Neformaliojo vaikų švietimo veiklos organizavimo:

 11.19.1. neformaliojo ugdymo grupės mokinių minimalus skaičius yra 5 mokiniai;

 11.19.2. neformaliojo vaikų švietimo programos rengiamos atsižvelgiant į Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1214 patvirtintą Bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašą;

 11.19.3. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę, techninės kūrybos ar kitą veiklą, kurios derinamos su formaliojo švietimo veiklomis, siekiant padėti vaikui siekti asmeninės pažangos ir geresnių ugdymo rezultatų pasirinktose srityse;

 11.19.4. Neformaliojo švietimo programos mokinių atostogų metu nevykdomos;

 11.19.5. Neformaliojo vaikų švietimo programose dalyvaujantys mokiniai registruojami Mokinių registre;

11.20. Pamokų, skiriamų mokinio ugdymosi poreikiams tenkinti, mokymosi pagalbai teikti, poreikio ir jų panaudojimo kurios skiriamos akademiniams pasiekimams gerinti.( III skyrius 1 skirsnis 21 punktas ir IV skyrius 1 skirsnis 41 punktas );

11.21. Bendradarbiavimo su mokinių tėvais (globėjais, rūpintojais) tikslų, būdų ir formų:

 11.21.1. vykdant mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą organizuojami :

 11.21.1.1. bendramokykliniai tėvų (globėjų, rūpintojų) susirinkimai – tris kartus per metus;

 11.21.1.2 individualūs pokalbiai su tėvais, susitikimai;

 11.21.1.3. skatinamas tėvų (globėjų, rūpintojų) dalyvavimas projektuose ir vaikų šventėse;

 11.21.1.4. informacijos apie mokykloje organizuojamą ugdymo procesą, mokymosi pasiekimus, mokymo(si) pagalbos teikimą ir mokyklos veiklas sklaidos (informavimas raštu, žodžiu, sms žinutėmis, elektroniniais laiškais);

 11.21.1.5. tėvų (globėjų, rūpintojų) įtraukimas į pagalbą savo vaikams namuose tėvams formuluojamos pagalbos jų vaikams gairės, ypač tais atvejais, kai mokiniams reikalinga papildoma pagalba.

 11.22. Dėl informacijos pateikimo mokyklos internetiniame puslapyje: pateikiama informacija apie mokyklos veiklą, ugdymą, mokinių pasiekimus ir t.t. Aprašomos integruotos pamokos, išvykos, renginiai, parodos, įvairūs susitikimai ir t. t..

 12. Atsiradus Ugdymo plane nenumatytiems atvejams, mokykla ugdymo proceso metu gali koreguoti ugdymo plano įgyvendinimą priklausomai nuo mokymo lėšų, išlaikydama minimalų pamokų skaičių dalykų bendrosioms programoms įgyvendinti.

 13. Ugdymo planą mokyklos vadovas tvirtina iki mokslo metų pradžios suderinęs su mokyklos taryba, taip pat su savininko teises ir pareigas įgyvendinančia institucija.

**TREČIASIS SKIRSNIS**

**MOKINIŲ MOKYMOSI KRŪVIO REGULIAVIMAS**

14. Siekiant tausoti mokinio sveikatą, mokykloje atliekama nuosekli mokinių mokymosi krūvio stebėsena.

15. Direktoriaus pavaduotojas ugdymui:

15.1. organizuoja mokytojų bendradarbiavimą sprendžiant mokinių mokymosi krūvio optimizavimo klausimus ir vykdo mokinių mokymosi krūvio bei mokiniams skiriamų namų darbų stebėseną ir kontrolę, vadovaudamasis Butrimonių pagrindinės mokyklos mokinių mokymosi krūvių reguliavimo tvarkos aprašo, patvirtintu Butrimonių pagrindinės mokyklos direktoriaus 2017 m. rugpjūčio 29 d. direktoriaus įsakymu Nr. V1-58 ,,Dėl Butrimonių pagrindinės mokyklos mokinių mokymosi krūvių reguliavimo tvarkos aprašo“.

16. Mokiniui, kuris mokosi pagal pradinio ir pagrindinio ugdymo programą, maksimalus pamokų skaičius per savaitę neviršija nurodytų 2019 m. balandžio 15 d. Lietuvos Respublikos švietimo, mokslo ir sporto ministro įsakyme Nr. V-413 ,,Dėl 2019-2020 ir 2020-2021 mokslo metų pradinio ugdymo programos bendrojo ugdymo plano patvirtinimo“ III skyriaus II skirsnio 27 punkte ir 2019 m. balandžio 15 d. Lietuvos Respublikos švietimo, mokslo ir sporto ministro įsakyme Nr. V-417,,Dėl 2019-2020 ir 2020-2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ II skyriaus III skirsnio 77 punkte.

**KETVIRTASIS SKIRSNIS**

**MOKYMOSI PAGALBOS TEIKIMAS, BESIMOKANČIAM PAGAL PRADINIO IR PAGRINDINIO UGDYMO PROGRAMĄ**

17. Mokykla sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų.

18. Mokyklos direktoriaus pavaduotojas ugdymui koordinuoja mokinių mokymosi pasiekimų stebėseną, gerinimą ir pagalbos organizavimą vadovaudamasis patvirtintu mokyklos mokymosi pasiekimų gerinimo planu **(**2018 m. sausio 6 d. direktoriaus įsakymas Nr. V1-1 ,,Dėl mokinių pasiekimų gerinimo plano patvirtinimo):

18.1. mokymosi pagalbą teikia kiekvienam mokiniui, kuriam ji reikalinga. Ypatingai šiais atvejais: kai mokinys dėl ligos ar kitų priežasčių praleido dalį pamokų, kai kontrolinis darbas ar kitos užduotys įvertinamos nepatenkinamai, kai mokinys gauna kelis iš eilės nepatenkinamus konkretaus dalyko įvertinimus;

18.2. kai mokinio pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos, kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus, kitais mokyklos pastebėtais mokymosi pagalbos poreikio atvejais;

18.3. mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt.;

18.3.1. mokymosi pagalba teikiama skiriant trumpalaikes ar ilgalaikes konsultacijas, kurių trukmę nustato mokykla pagal mokymosi pagalbos poreikį. Mokymosi pagalba skiriama individualiai arba sudarant mokinių, kuriems reikia panašaus pobūdžio pagalbos, grupes. Mokymosi pagalbai teikti naudojamos pamokos, skirtos mokinio ugdymo poreikiams tenkinti, mokymosi pasiekimams gerinti. Konsultacijos skiriamos mokyklos nuožiūra;

18.3.2. mokymosi sunkumų patiriantiems mokiniams pagalba teikiama taikant komandinio darbo metodą, tai yra į darbą įtraukiami patys mokiniai, dalykų mokytojai, tėvai (globėjai, rūpintojai), administracija, socialinis pedagogas.

**PENKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

 19. Mokykloje sudarant jungtines klases vadovaujamasi Mokyklų, vykdančių formaliojo švietimo programas, tinklo kūrimo taisyklėms, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 ,, Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“.

 19.1. pradiniame ugdyme jungiamos 1,2, 3,4 klasės, pagrindiniame ugdyme 7,8 klasės;

 19.1.1.mokykla, planuodama mokyklos ugdymo turinio įgyvendinimą ir sudarydama mokyklos ugdymo planą, numato, kurių dalykų pamokas skirtingo amžiaus mokiniams jungtinėje klasėje organizuos vienu metu, o kuriais atvejais – atskirai ar tik dalį kartu, o dalį atskirai ( III skyriaus 1 skirsnio 21 punktas ir IV skyriaus I skirsnio 41punktas).

20. Kiekvienam jungtinių klasių komplektui skiriama 2 neformaliojo švietimo valandos.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**BENDROSIOS PROGRAMOS ĮGYVENDINIMO BENDROSIOS NUOSTATOS**

21. Minimalus pamokų skaičius pradinio ugdymo bendrajai programai įgyvendinti per metus ( savaitę), kai pamokos trukmė 1 klasėje – 35 min., 2–4 klasėse – 45 min.:

|  |  |
| --- | --- |
| Klasė Dalykas  | Dalyko savaitinių pamokų skaičius |
| **1** | **2** | **3** | **4** | **1,2,3,4** | **Iš viso 1-4 klasėse valandų** |
| Dorinis ugdymas (tikyba) |  |  |  |  | 1 | **1** |
| Lietuvių kalba (gimtoji) | 4 | 3 | 3 | 3 | 4 | **17** |
| Užsienio kalba (anglų) |  | 1 | 1 | 1 | 1 | **4** |
| Matematika | 2 | 3 | 2 | 3 | 2 | **12** |
| Pasaulio pažinimas | 1 | 1 | 1 | 1 | 1 | **5** |
| Dailė ir technologijos | 1 | 1 | 1 | 1 | 1 | **5** |
| Muzika |  |  |  |  | 2 | **2** |
| Fizinis ugdymas  | 1 | 1 | 1 | 1 | 2 | **6** |
| Viso: | **9** | **10** | **9** | **10** | **14** | **52** |
| Privalomų ugdymo valandų skaičius mokiniui | **1 kl. -23** | **2 kl. -23** | **3 kl. -24** | **4 kl. -23** |  |  |
| Pamokos skiriamos mokiniųugdymo (si) poreikiams tenkinti | Individualios ir grupinės konsultacijos mokiniams, turintiems mokymosi sunkumų | 0, 25 | 0,25 |  |  |
| Mokymosi pagalbos teikimas | 0,25 | 0,25 |  |  |
| Lietuvių kalba ir literatūra  | 0,5 | 0,5 |  |  |
| Viso: | 1 | 1 |  | 2 |
| Neformaliojo švietimo valandos |  |  | 2 | 2 |
| Iš viso: |  |  |  | **56** |

**ANTRASIS SKIRSNIS**

**PRADINIO UGDYMO BENDROSIOS PROGRAMOS UGDYMO DALYKŲ ĮGYVENDINIMAS**

22. Ugdymo sričių/ugdymo dalykų programų įgyvendinimas:

23. Dorinis ugdymas:

23.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą.

24. Kalbinis ugdymas:

24.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą ir siekiant gerinti mokinių pasiekimus, skaitymo rašymo, kalbėjimo ir klausymo gebėjimai ugdomi ir per kitų dalykų ir ugdymo sričių ugdomąsias veiklas kreipiamas dėmesys į kalbinę raišką ir rašto darbus per visų dalykų pamokas.

25. Pirmosios užsienio kalbos mokymo organizavimas:

25.1. užsienio – anglų kalbos mokoma antraisiais – ketvirtaisiais pradinio ugdymo programos metais;

25.2. užsienio kalbai mokyti 2, 3,4 klasei skiriamos 2 pamokos per savaitę.

26. Socialinis ir gamtamokslinis ugdymas:

26.1. gamtamoksliniams gebėjimams ugdytis skiriamo ½ pasaulio pažinimo dalykui skirto ugdymo laiko, ugdymo veiklos sudarančios sąlygas ugdyti praktinius gamtamokslinius tyrinėjimus palankioje natūralioje gamtinėje aplinkoje yra numatomos dalyko ilgalaikiuose planuose;

26.2. socialiniams gebėjimams ugdyti ¼ pasaulio pažinimo dalyko laiko skiriama ugdymo procesą organizuojant socialinės kultūrinės aplinkos pažinimui palankioje aplinkoje numatomos dalyko ilgalaikiuose planuose.

27. Matematinis ugdymas:

27.1. organizuojant matematinį ugdymą vadovaujamasi Bendrosios programos matematikos dalyko programa, nacionalinių mokinių pasiekimų ( standartizuotų testų ) grįžtamojo ryšio informacija, pagal galimybes naudojamos informacinės komunikacinės technologijos, skaitmeninės mokomosios priemonės:

27.1.1.Darbui su gabiais ir sunkumų turinčiais vaikais (sunkumams įveikti ir namų darbams atlikti) iš mokinių poreikiams skirtų valandų skiriamos konsultacijos;

27.1.2.Mokinių matematikos mokymosi motyvacijai skatinti naudojamos problemų sprendimo bendradarbiaujant, finansinio raštingumo pavyzdinės užduotys Nacionalinio egzaminų centro kasmet rengiamos matematinio-gamtamokslinio raštingumo konkurso užduotys, tarptautinių mokinių pasiekimų tyrimų leidiniai ir publikacijos;

27.1.3. remiantis nacionalinių mokinių pasiekimų ( standartizuotų testų) grįžtamojo ryšio informacija numatoma pagalbą mokiniams (užduotys ir metodai spragoms įveikti), kurių mokymosi pasiekimai žemi:

 27.1.3.1. mokinių, kurių žemi skaitymo gebėjimai, skiriama laiko uždavinių tekstų analizei, jų vizualizacijai, užrašymui matematiniais simboliais;

27.1.3.2. Ugdant gabius matematikai mokinius ugdymo procesas individualizuojamas ir diferencijuojamas atsižvelgiant į mokinių gebėjimus pateikiamos įvairesnės įdomesnės įvairaus sunkumo ir sudėtingumo užduotys, naudojantis nacionalinių olimpiadų, konkurso „Kengūra“ užduotimis (ir sprendimų rekomendacijomis) ir kitais šaltiniais.

28. Fizinis ugdymas:

28.1 1- 4 klasei skiriama 3 savaitinės fizinio ugdymo pamokos, iš kurių viena savaitinė fizinio ugdymo pamoka skiriama šokiui;

28.2. specialiosios medicininės fizinio pajėgumo grupės organizuojamos taip:

28.2.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

29. Meninis ugdymas (dailė ir technologijos, muzika)

29.1. Technologiniam ugdymui skiriama 22 val. per metus iš “Dailei ir technologijai” skiriamo laiko.

**IV SKYRIUS**

**PIRMASIS SKIRSNIS**

**PAGRINDINIO UGDYMO BENDROSIOS PROGRAMOS UGDYMO DALYKŲ SRIČIŲ UGDYMO TURINIO ĮGYVENDINIMAS**

30. Mokykla, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą ir Pradinio, pagrindinio ir vidurinio ugdymo programų aprašas patvirtintu 2015 m. gruodžio 21 d. įsakymu Nr. ISAK-1309.

31. Dorinis ugdymas*.*  Dorinio ugdymo dalyką ( tikybą arba etiką) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi vieną dorinio ugdymo dalyką.

32. Lietuvių kalba ir literatūra:

32.1. Mokykla, formuodama ugdymo turinį, mokiniams, kurie mokėsi pagal pagrindinio ugdymo programą mokykloje tautinės mažumos kalba ir nori tęsti mokymąsi mokykloje pagal pagrindinio ugdymo programą, sudaromos sąlygos įveikti programų pasiekimų skirtumus skiriant papildomą valandą iš pamokų skirtų mokinio ugdymo poreikiams tenkinti. Atsiradus poreikiui planuojamos specialios pamokos dėl skaitymo, rašymo teksto suvokimo spragų įveikimo.

 33. Užsienio kalbos:

33.1. antrosios užsienio kalbos mokyti pradedama nuo 6 klasės. Tėvai (globėjai, rūpintojai) mokiniui iki 14 metų renka, o mokinys nuo 14 iki 16 metų pats renkasi tėvų (globėjų, rūpintojų) pritarimu antrąją užsienio kalbą: rusų;

34. Matematika:

34.1. mokinių matematikos mokymosi motyvacijai skatinti naudojamasi Nacionalinių egzaminų centro parengtomis matematinio raštingumo užduotimis;

34.2. stebint mokinių matematikos pasiekimus ir, remiantis (standartizuotų testų) gautais duomenimis numatomos užduotys ir metodai spragoms įveikti;

34.3. ugdant gabius matematikai vaikus naudojamasi nacionalinių olimpiadų, konkurso ,,Kengūra“ užduotimis ir kitais šaltiniais;

34.4. pagal galimybes ir poreikius naudojama informacinės komunikacinės technologijos, skaitmeninės mokomosios priemonės.

35. Informacinės technologijos

35.1. 7 klasėje skiriama 37 dalyko pamokos;

36. Gamtos mokslai:

 36.1. Siekiant ugdyti mokinių gamtamokslinį raštingumą, skiriama ne mažiau 30 proc. eksperimentams ir organizuojama:

 36.2. tradicinis projektas ,,Grybų karalystėje”– mokymasis gamtoje“

 36.3. tiriamosios – pažintinės pamokos gamtoje (4 pamokos per mokslo metus) yra numatomos dalyko ilgalaikiuose planuose;

 36.4. gamtos mokslų pamokų metu didinamas mokinių atliekamų praktinių – tiriamųjų darbų ir eksperimentų skaičius numatomas dalyko ilgalaikiuose planuose;

 36.5. organizuojant dvi gamtos mokslų pamokas viena po kitos, sudarant galimybes atlikti ilgiau trunkančius eksperimentinius darbus ar projektus:

36.5. 1. gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir (ar) komandinis darbas;

36.5. 2. atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis, edukacinėmis erdvėmis ir mokymosi ištekliais už mokyklos ribų.

37. Technologijos:

37.1. mokiniai, kurie mokosi pagal pagrindinio ugdymo programos pirmąją dalį (5-8 klasėse), kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų, ir elektronikos technologijų programų.

38. Socialiniai mokslai :

38.1. per socialinių mokslų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamais darbais ir informacinėmis komunikacinėmis technologijomis;

38.2. siekiant gerinti gimtojo krašto (rajono savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis;

39. Fizinis ugdymas :

39.1. 6 klasei skiriama 3 savaitinės fizinio ugdymo pamokos, iš kurių viena savaitinė fizinio ugdymo pamoka skiriama šokiui;

39.2. specialiosios medicininės fizinio pajėgumo grupės mokiniai gali rinktis vieną iš siūlomų fizinio aktyvumo formų:

39.2.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojų rekomendacijas ir atsižvelgiant į savijautą;

39.2.2. parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

39.2.3. Mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą: stalo žaidimus, šaškes, šachmatus, konsultacijas, socialinę veiklą.

40. Meninis ugdymas:

40.1. Mokykloje mokoma privalomųjų meninio ugdymo srities dalykų: dailės ir muzikos;

40.2. mokiniams sudarytos galimybės papildomai mokytis menų ir muzikos neformaliojo švietimo užsiėmimuose.

41. Minimalus pamokų skaičius Pagrindinio ugdymo programai grupinio mokymosi forma kasdieniu mokymo proceso organizavimo būdu per vienerius mokslo metus:

|  |  |
| --- | --- |
| **Dalykai** | **klasė**  |
|  **6 kl.** | **7 kl** | **8 kl.** | **7-8 kl.** | **6-7-8 kl.** | **Viso pamokų 6-8 klasėse** |
| Dorinis ugdymas (tikyba) | 1 |  |  | 1 |  | 2 |
| **Kalbos**  |  |
| Lietuvių kalba | 5 | 2 | 2 | 3 |  | 12 |
| Anglų kalba (1-oji užsienio) | 3 | 1 | 1 | 2 |  | 7 |
| Rusų kalba (2-oji užsienio) | 2 |  |  | 2 |  | 4 |
| **Matematika ir informacinės technologijos**  |  |
| Matematika | 4 | 2 | 2 | 2 |  | 10 |
| Informacinės technologijos | 1 |  |  | 1 |  | 2 |
| **Gamtamokslinis ugdymas**  |  |
| Gamta ir žmogus | 2 |  |  |  |  | 2 |
| Biologija |  | 1 |  | 1 |  | 2 |
| Chemija |  |  | 2 |  |  | 2 |
| Fizika |  |  | 1 | 1 |  | 2 |
| **Socialinis ugdymas**  |  |
| Istorija | 2 |  |  | 2 |  | 4 |
| Socialinė-pilietinė veikla |  |  |  |  | 10 | 10 |
| Geografija | 2 |  |  | 2 |  | 4 |
| Dailė | 1 |  |  | 1 |  | 2 |
| Muzika | 1 |  |  | 1 |  | 2 |
| **Technologijos, kūno kultūra, žmogaus sauga** |  |
| Technologijos | 2 |  |  | 2 |  | 4 |
| Fizinis ugdymas  | 2 |  |  |  | 1 | 3 |
| Žmogaus sauga |  |  | 1 |  |  | 1 |
| Viso: | **28** | **6** | **9** | **22** | **1** | **65** |
| Minimalus pamokų skaičius mokiniui per savaitę | **6 kl. 29** | **7 kl.-28-**  | **8 kl.- 31** |  |  |  |
| Pamokų skaičius per savaitę skirtas mokinio ugdymo poreikiams tenkinti, mokymosi pagalbai teikti |  |  |  |  | 4 | 4 |
| Viso: |  |  |  |  | 4 | 4 |
| Neformalus vaikų švietimas  | 2 |  |  | 2 |  | 4 |
| Iš viso: |  |  |  |  |  | **73** |

**TREČIASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

42. Mokykla specialiąją pedagoginę ir specialiąją pagalbą mokiniui teikia, vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijas.

43. Specialioji pedagoginė pagalba teikiama:

43.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

43.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes;

43.2.1. specialiųjų pratybų forma: individualiai, mažoms grupėms (2-4 mokiniai).

44. Specialioji pagalba:

44.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA SUDERINTA

Mokyklos tarybos Švietimo, mokslo ir sporto ministerijos

2019 m. rugpjūčio d. posėdžio 2019 m. rugpjūčio d. raštu Nr.

protokoliniu nutarimu Nr.